
KOKOUSPÖYTÄKIRJA		2/2025


Kokousaika	maanantai 17.3.2025 klo 17:00 

Kokouspaikka	Topintie 1, 41230 Uurainen (myös sähköinen osallistumismahdollisuus)

Saapuvilla olleet
jäsenet	Korhonen, Pauliina		jäsen, etänä Teams-yhteydellä
	Lapinoja, Virpi		jäsen
	Riihimäki, Pekka		jäsen
	Saukko, Arto		varapuheenjohtaja
	Seppänen, Irja		jäsen		
	Toivio, Antti		kirkkoherra, puheenjohtaja
	Vanhala, Markku		jäsen	

	
Muut saapuvilla 	Simo Koskinen	kirkkoneuvoston kutsumana 
olleet	Mirja Laitinen	kirkkoneuvoston kutsumana
	Jaana Hirsjärvi	taloudesta vastaava, pöytäkirjanpitäjä
	

	
Asiat	§ 10– § 18

Valitusosoitus	Kirkkolain 12 luvun mukainen valitusosoitus § 17



Allekirjoitus	______________________    	______________________    
	Antti Toivio		Jaana Hirsjärvi
	puheenjohtaja         		pöytäkirjanpitäjä


Pöytäkirja on	Uurainen 17/3 2025
tarkastettu	

	____________________	____________________
	pöytäkirjantarkastaja	pöytäkirjantarkastaja
	Arto Saukko	Irja Seppänen		

Pöytäkirja on yleisesti nähtävänä tietoverkossa	18.3.2025 alkaen

Kirkkoneuvoston tarkastettu pöytäkirja pidetään yleisesti nähtävänä kirkkoherranvirastossa 18.3.-
19.4.2025 viraston aukioloaikana klo 9.00–12.00.





KOKOUKSEN ALOITUS, LAILLISUUS JA PÄÄTÖSVALTAISUUS
Kirkkoneuvosto   
§ 10		Kokouksen päätösvaltaisuuden edellytyksenä on kirkkolain 10 luvun 15 §:n mukaan, että enemmän kuin puolet jäsenistä on läsnä.
 
Kutsu ja esityslista kirkkoneuvoston kokoukseen on lähetetty 6.3.2025

Esitys
Alkuhartauden pitää puheenjohtaja.
Kokous todetaan laillisesti koolle kutsutuksi ja päätösvaltaiseksi.

Päätös	 
                                      Päätettiin esityksen mukaan. 	


PÖYTÄKIRJANTARKASTUS JA NÄHTÄVILLÄPITO
Kirkkoneuvosto
§ 11
Hallintosäännön § 14 mukaan pöytäkirjan tarkastaa kaksi kullakin kerralla tähän tehtävään valittua toimielimen jäsentä, jollei toimielin jonkin asian kohdalla toisin päätä. KL:n 10 luvun 23 §:n mukaan toimielimen päätökset, jollei niitä kirkkolain tai kirkkojärjestyksen mukaan ole pidettävä salassa, on saatettava seurakunnan jäsenille yleisesti tiedoksi panemalla päätökset tai ilmoitus niistä julki seurakunnan yleisessä tietoverkossa. Pöytäkirja ja päätös on pidettävä yleisesti nähtävänä vähintään oikaisuvaatimuksen tai valituksen tekemiselle varatun ajan.
Esitys
Kirkkoneuvosto valitsee kaksi jäsentään tarkastamaan pöytäkirjan. Pöytäkirja tarkastetaan kokouksen jälkeen ja ilmoitus tarkastetun pöytäkirjan nähtävänä pidosta pannaan tietoverkkoon (nettisivuille) 18.3.-19.4.2025 väliseksi ajaksi. 

Pöytäkirjan tarkastajiksi valitaan Arto Saukko ja Irja Seppänen. Pöytäkirjanpitäjäksi valitaan Jaana Hirsjärvi.

Päätös	
	Päätettiin esityksen mukaan. 
	



TYÖJÄRJESTYS
Kirkkoneuvosto
§ 12		
Esitys 	                Esityslista toimii työjärjestyksenä.
		

Päätös			
	Päätettiin esityksen mukaan. 


SEURAKUNNAN VIRKOJEN SEKÄ DIAKONIAN JA LÄHETYSTYÖNJOHTOSÄÄNNÖT
Kirkkoneuvosto
§ 13
Valmistelu Antti Toivio
	Seurakunnan virkojen ja toimielimien hallinnosta, menettelystä ja tehtävänjaosta määrätään erilaisissa hallinnollisissa säännöissä, kuten työjärjestyksissä, ohjesäännöissä ja johtosäännöissä.
	Uuraisten seurakunnan virkojen johtosäännöt ovat vanhentuneet. Viimeisimmät ohjesäännöt kanttorin viran osalta on 19.5.1982 ja diakonian viran osalta 13.12.1994. Seurakuntamestarin viran johtosääntö on hyväksytty 31.1.2024 ja siten on ajan tasalla, mutta nykyinen esitys sisältää pieniä teknisiä muutoksia.  Seurakuntapastorin ja taloudesta vastaavan virkojen osalta johtosääntöjä ei ole luotu lainkaan. Viimeisin talouspäällikön johtosääntö on hyväksytty 3.3.1986.
	Tämän lisäksi kirkolliskokous hyväksyi uuden kirkkolain ja siihen liittyvät erillislait sekä kirkkojärjestyksen 11.11.2021. Uudistus edellytti mm. diakonia- ja lähetystyön johtosääntöjen päivittämistä ottaen huomioon uuden kirkkolain ja kirkkojärjestyksen.
Kirkkohallituksen virastokollegio on hyväksynyt uudet mallijohtosäännöt 30.11.2023. Uudet mallijohtosäännöt korvaavat aiemman, vuonna 1994 hyväksytyn mallijohtosäännön. Uuraisten seurakunnan diakonia- ja lähetystyön johtosääntö on laadittu edellä mainitun mallin mukaisesti.
Uuraisten seurakunnan diakonia- ja lähetystyön johtosäännöt on hyväksytty edellisen kerran kirkkoneuvostossa 13.12.1994. Liitteenä 1 on Uuraisten seurakunnan virkojen johtosäännöt sekä diakonian- ja lähetystyön johtosäännöt.

Esitys	Kirkkoneuvosto hyväksyy diakonia- ja lähetystyön johtosäännöt ja lähettää kirkkovaltuuston hyväksyttäväksi virkojen johtosäännöt. 


Päätös
	Päätettiin esityksen mukaan. 


UURAISTEN SEURAKUNTAKODIN URUT
Kirkkoneuvosto
§ 14
Valmistelu Antti Toivio
Kanttori Jonna-Mari Koikkalainen on ehdottanut, että Uuraisten seurakuntakodille hankittaisiin urut. Hän on käynyt aikaisempaa keskustelua asiasta kirkkoherran kanssa. Hän on päätynyt esittämään, että Uuraisten seurakuntakodille hankittaisiin digitaaliurut. Hän on kirjannut kirjeessään kirkkoneuvostolle perusteita digitaaliurkujen hankkimiseksi Liite 2

Digitaaliurkujen vaihtoehtona olisi virtuaaliurut tai kiinteät pilliurut. Yksinkertaisesti sanottuna virtuaaliurut eroavat digitaaliuruista siten, että virtuaaliuruissa on äänitetty oikeiden pilliurkujen ääni. Virtuaali- ja digitaaliurkujen lähtökustannustaso on samaa luokkaa. Kun taas kiinteiden pilliurkujen kustannukset muodostuvat yksilöllisesti, ja ovat suuruusluokaltaan huomattavasti korkeammat.   

Digitaaliurkuja puoltaa virtuaaliurkuihin nähden näiden monikäyttöisyys ja parempi soveltuvuus Uuraisten seurakuntakodille. Digitaaliurkutekniikka mahdollistaa lähes huoltovapaat ja moni-ilmeisesti soivat urut. Seurakuntakodille soveltuvien digitaaliurkujen hankintahinnat ovat 7500–20 000 € luokassa. 

Digitaaliurkuja Suomessa myy FinOrgan Oy, joka on tarjonnut Uuraisten seurakuntakodille soveltuvasta Domus S5+ VISCOUNT DOMUS esittelysoittimesta alennuttua myyntihintaa. Tarjouksessa on myös mukana vaihtoehto sille, että urut vuokrattaisiin aluksi kokeilukäytössä ja maksetuista vuokrista 50 % hyvitettäisiin urkujen ostohinnasta, kun osto kohdistuu vuokrakäytössä olleeseen urkuun Liite 3. Liitteenä 4 on myös tietoa urkujen huoltovarmuudesta ja takuuehdoista. Mahdollisen investoinnin poistoajaksi tulisi määritellä 5 vuotta.

Esitys	Kirkkoneuvosto a.) hyväksyy tarjouksen digitaaliuruista 
tai vaihtoehtoisesti b.) vuokraa digitaaliurut kokeilu tarkoituksessa ja lunastaa nämä vuoden 2026 aikana tai vaihtoehtoisesti
c.) ei hanki lainkaan urkuja.
Vaihtoehto a:n mahdollisesti toteutuessa kirkkoneuvosto esittää kirkkovaltuustolle kustannusten mukaista lisätalousarviota vuodelle 2025.

Päätös
Kirkkoneuvosto päätti hyväksyä vaihtoehdon a, jossa seurakunta ostaa urut ja esittää kirkkovaltuustolle kustannusten mukaista lisätalousarviota vuodelle 2025. 

	
UURAISTEN SEURAKUNNAN KIINTEISTÖSTRATEGIA VUOSILLE 2025-2029
Kirkkoneuvosto 
§ 15
Valmistelu Jaana Hirsjärvi

Seurakunnan kiinteistöstrategian on tarkoitus kuvata niitä konkreettisia keinoja, joilla seurakunnan rakennusten ja kiinteistöjen omistamista ja ylläpitoa sekä tilojen käyttöä voidaan kehittää ja tehostaa määritellyn tavoitetilan saavuttamiseksi. Lisäksi saadaan tietoa seurakunnan rakennuksista, metsä- ja maa-alueista sekä niiden kuluista ja tuotoista, suojelutiedoista, käyttöasteesta sekä korjausvastuista ja investointitarpeista. 

Seurakunnan kiinteistönstrategian mukaisesti seurakunnan omistamat metsäkiinteistöt kuuluvat kiinteistöstrategiaan lähinnä sijoitusomaisuutena. Metsäalueista on laadittu erillinen metsänhoitosuunnitelma, joka on voimassa vuoteen 2032.

Tavoite on, että kiinteistöstrategia päivitetään neljän vuoden välein tai toimintaympäristössä tapahtuvien oleellisten muutosten vuoksi. Kiinteistöstrategiaa on hyvä tarkastella ja tarvittaessa päivittää myös kukin valtuustokauden ensimmäisenä vuonna jatkuvana prosessina. Päivityksestä vastaa seurakunnan taloudesta vastaava.

Nyt laadittu kiinteistöstrategia on laadittu Kirkkohallituksen uusimman ohjeistuksen mukaisesti pienelle seurakunnalle soveltuvin osin, koska seurakunnalla on omistuksessaan pieni määrä kiinteistöjä johtuen käyttöön soveltumattomien kiinteistöjen aikaisemmista myynneistä. Kirkkohallituksen oheistus on annettu 23.2.2021 ja sitä on päivitetty kesän 2023 aikana. 




Esitys
	                
Kirkkoneuvosto käsittelee liitteen 5 mukaisen kiinteistöstrategian ja esittää sen hyväksymistä kirkkovaltuustolle ja samalla kumotaan voimassa oleva kiinteistöstrategia, joka on vuodelta 2018.

	 
Päätös  		
	                	Hyväksyttiin esityksen mukaan.
	

MUUT ASIAT
Kirkkoneuvosto
§ 16
	               	KHRA 1/2025 päätös. 

	               

VALITUSOSOITUS
Kirkkoneuvosto
§ 17
                                           Puheenjohtaja antaa liitteen mukaisen valitusosoituksen. 



KOKOUKSEN PÄÄTTÄMINEN
Kirkkoneuvosto
§ 18

Päätös	
                                           Puheenjohtaja päätti kokouksen klo 18.22.
________________________________________________________________________________

Pöytäkirjantarkastajien nimikirjaimet:

 Pöytäkirjantarkastaja ________  Pöytäkirjantarkastaja _______

